MUNICIPIUL TIMIŞOARA                                                                      SE APROBĂ

SERVICIUL ADMINISTRARE FOND FUNCIAR

NR……………………………………………………..                                  PRIMAR
                                                                                                            GHEORGHE CIUHANDU                                                                                   

                                                                    REFERAT

privind dezmembrarea parcelei cu număr top. 2238/1/1 în suprafaţă de 2772 mp.,

         înscrisă în CF. nr. 419848 Timişoara, în parcelele cu numerele top. : 2238/1/1/1
        (2116 mp.), 2238/1/1/2 (656 mp.) şi trecerea parcelei cu numărul top 2238/1/1/2 în
suprafaţă de 656 mp., din domeniul public al Municipiului Timişoara, în domeniul

privat al Municipiului Timişoara

     Prin cererile cu numerele  : SC2005 – 15693/12.09.2005 şi SC2005 – 15699/12.09,2005, formulate în baza prevederilor Titlului IV – VI din Legea nr. 247/2005, privind reforma în domeniile proprietăţii şi justiţiei, precum şi unele măsuri adiacente, numiţii CÂRPACI IOAN şi CÎRPACI ANA, în calitate de moştenitori după autorii : KÎRPACS SZALVINA şi STANCU IANOŞ, au solicitat terenul intravilan expropriat, în suprafaţă de 2338 mp., situat în Timişoara, str. CL. Şagului nr.105, înscris în CF. nr.2771 Chişoda ;
     Prin Hotărârea nr.1/82 din 21.02.2008, completată prin Hotărârea nr.1/87/24.06.2008, Comisia Judeţeană pentru Stabilirea Dreptului de Proprietate Privată asupra Terenurilor Timiş, a stabilit  reconstituirea dreptului de proprietate, în cazul numiţilor CÂRPACI IOAN şi CÎRPACI ANA, în calitate de moştenitori după autorii KÎRPACS SZALVINA şi STANCU IANOŞ pentru suprafaţa de 0,2338 ha teren intravilan ;

     Potrivit art. 1 din Hotărârea nr. 1/119 din 15.04.2010, emisă de Comisia Judeţeană pentru Stabilirea Dreptului de Proprietate Privată asupra Terenurilor Timiş, se validează propunerile şi se soluţionează contestaţiile Comisiei Locale de Fond Funciar a Municipiului Timişoara, după cum urmează :
   „Urmare a Sentinţei Civile nr.12247/08.10.2008 a Judecătoriei Timişoara – autori KÎRPACS SZALVINA şi STANCU IANOŞ, moştenitori CÂRPACI IOAN , CÎRPACI ANA – se reduce suprafaţa validată de 2338 mp. teren intravilan cu 656 mp., care se include pe Anexa 47, pentru care se va emite Ordinul Prefectului, pentru suprafaţa de 1682 mp., se va proceda conform art.10 din H.G. 890/2005.”
     În baza Hotărârii nr.1/119 din data de 15.04.2010 a Comisiei Judeţene pentru Stabilirea Dreptului de Proprietate Privată asupra Terenurilor, a fost emis Ordinul Prefectului cu numărul 248/27.04.2010, prin care se reconstituie dreptul de proprietate numiţilor CÂRPACI IOAN şi CÂRPACI ANA, moştenire după autorii KÎRPACS SZALVINA şi STANCU IANOŞ din terenul intravilan situat în localitatea Timişoara, înscris în Cf. nr. 2771 cu nr. top. 2115/646 – 648/a/1, reambulat în număr top. 2238/1/1 din Cf. 4987,  în suprafaţă de 656 mp., respectiv număr top. 2238/1/1/2, corespunzător expertizei extrajudiciare efectuate de expert ing. Albulescu Constantin.
   Prin Încheierea nr. 62850,  a Oficiului de Cadastru şi Publicitate Imobiliară Timiş, a fost respinsă cererea numiţilor Cârpaci Ioan şi Cârpaci Ana, privind intabularea terenului intravilan situat în Timişoara, înscris în CF. 2771, cu număr top. 2115/646/a/1, reambulat în număr top. 2238/1/1, din Cf. nr. 4987, suprafaţa de 656 mp., respectiv nr. top. 2238/1/1/2, în baza Ordinului Prefectului nr. 248/27.04.2010.
    Din cuprinsul Cărţii funciare, se constată că, imobilul cu numărul top. 2238/1/1, în suprafaţă de 2772 mp., nu este dezmembrat, neexistând concordanţă între număr top. înscris în Cartea Funciară şi cel din Ordinul Prefectului sus amintit.
    Din extrasul de CF. cu numărul 419848 Timişoara  (provenită din conversia pe hârtie a CF. nr.4987 Chişoda) depus ulterior emiterii Ordinului Prefectului, reiese că, terenul în suprafaţă de 2772 mp., cu numărul top. 2238/1/1, face parte din domeniul public al Municipiului Timişoara, iar atribuirea şi dezmembrarea parcelei de 656 mp., prevăzută în Ordinul Prefectului nr. 248/27.04.2010, nu se poate face, decât după aprobarea dezmembrării suprafeţei în cauză şi scoaterea suprafeţei respective din domeniul public al Municipiului Timişoara.
     Potrivit art. 10, alin. 2 din Legea nr. 213 din 17 noiembrie 1998,  privind proprietatea publică şi regimul juridic al acesteia, cu modificările şi completările ulterioare trecerea din domeniul public în domeniul privat, se face după caz, prin hotărâre a Guvernului, a Consiliului Judeţean, respectiv a Consiliului General al Municipiului Bucureşti sau a Consiliului local, dacă prin Constituţie sau prin lege nu se dispune altfel.
   Comisia Municipală de Fond Funciar Timişoara în cadrul şedinţei de fond funciar din data de 22 septembrie 2010, ţinând cont de prevederile art.10, alin. 2 din Legea nr. 213 din 17 noiembrie 1998 cu modificările şi completările ulterioare, a stabilit efectuarea demersurilor necesare pentru dezmembrarea parcelei cu nr. top. 2238/1/1 în suprafaţă de 2772 mp., în parcelele cu numerele top. 2238/1/1/1 în suprafaţă de 2116 mp. şi cu nr. top. 2238/1/1/2, în suprafaţă de 656 mp. şi scoaterea din domeniul public al suprafeţei de 656 mp., teren intravilan, în vederea restituirii pe vechiul amplasament, numiţilor : CÂRPACI IOAN şi CÎRPACI ANA.
   Având în vedere cele de mai sus, propunem emiterea unei Hotărâri a Consiliului Local al Municipiului Timişoara, prin care se aprobă :

      1) Dezmembrarea parcelei cu nr. top. 2238/1/1 în suprafaţă totală de 2772 mp., în parcelele cu numerele top. : 2238/1/1/1 în suprafaţă de 2116 mp. şi parcela cu număr top. 2238/1/1/2 de 656 mp. ;
      2) Trecerea suprafeţei de 656 mp., cu număr top. 2238/1/1/2 din domeniul public al Municipiului Timişoara în domeniul privat al Municipiului Timişoara şi punerea ei la dispoziţia Comisiei Municipale de Fond Funciar Timişoara, în vederea restituirii numiţilor : CÂRPACI IOAN şi CÎRPACI ANA, potrivit Ordinului Prefectului nr. 248/27.04.2010.

